༄༅། །ཇོ་ནང་རྗེ་བཙུན་རིན་པོ་ཆེའི་སྐྱེ་ཕྲེང་གསོལ་ mag
འདེབས་བཞུགས་སོ། །
།ར་
འཇིག་རྟེན་དབང་ཕྱུག་ཀུན་མཁྱེན་ཆོས་ཀྱི་རྗེ། །ཐུབ་པའི་བསྟན་ལ་སྟོན་པའི་ཕྲིན་
ལས་མཛད། །ས་གསུམ་འགྲོ་བའི་སྐྱབས་གཅིག་དོལ་པོ་པ། །ཤེས་རབ་རྒྱལ་
མཚན་ཞབས་ལ་གསོལ་བ་འདེབས། །ཧེ་རུ་ཀ་དཔལ་མཁའ་འགྲོ་དྲྭ་བ་སྡོམ། །
རྣལ་འབྱོར་དབང་ཕྱུག་མཆོག་གི་སྐུར་བཞེངས་པ། །ལུང་བསྟན་ཡོངས་གྲགས་
སྤྱོད་པའི་རྡོ་རྗེ་ལ། །གསོལ་བ་འདེབས་སོ་མཆོག་ཐུན་དངོས་གྲུབ་སྩོལ།
ཏན་བྷ་ལ་སྤྱོད་པ་ཤུགས་འབྱུང་སྐྱོངས། །རོང་ཟོམ་ལོ་ཙཱ་སྒྲ་སྒྱུར་མཁས་པའི་ཕུལ། །
འབའ་རོམ་དར་མ་ཕྱག་རྒྱ་ཆེན་པོ་བརྙེས། །གསོལ་བ་འདེབས་སོ་མཆོག་ཐུན་
དངོས་གྲུབ་སྩོལ། །ཨ་བ་དྷཱུ་ཏི་མ་བཅོས་ལྷུག་པའི་ངང༌། །ཞང༌སྟོན་འཁྲུལ་ཞིག་
ཚར་གཅོད་དྲག་ལས་འགྲུབ། །གཉོས་བན་རས་ཆེན་རྟེན་འབྲེལ་མིག་འཕྲུལ་
ཅན། །གསོལ་བ༴ སངྒྷ་བྷ་དྲ་ལྷ་སྲིན་བྲན་ཏུ་འཁོལ། །འཇམ་དབྱངས་ ཆོས་ རྗེ་
གཞུང་བརྒྱའི་ཆོས་འཁོར་སྐོར། །ཆོས་ཀྱི་ཉིན་བྱེད་གནས་ལྔ་སྨྲ་བའི་དབང༌། །
གསོལ་བ༴ འཇམ་མགོན་བླ་མ་གྲུབ་པའི་དཔའ་བོ་མཆོག །སེམས་ ཀྱི་ མདུད་
གྲོལ་མཆོག་གི་སྤྱོད་པ་སྐྱོང༌། །དགའ་བྱེད་ས་སྐྱོང་ཆོས་ཀྱི་དགའ་སྟོན་སྤེལ།
གསོལ་བ༴ རྡོ་རྗེ་འཛིན་དབང་དཀྱིལ་འཁོར་ཀུན་གྱི་གཙོ། །མཁའ་འགྲོའི་དབང་
ཕྱུག་དགའ་ཆེན་ཧེ་རུ་ཀ །རྒྱལ་བ་ཀུན་དངོས་རྗེ་བཙུན་སྒྲོལ་བའི་མགོན། །གསོལ་
བ༴ གང་གི་ཡེ་ཤེས་རོལ་མོས་བྱིན་བརླབས་ཤིང་། །བསྟན་པའི་སྲོལ་འཛིན་སྙིང་
པོའི་དོན་སྟོན་པ། །རྣལ་འབྱོར་སྤྱོད་པ་བདེ་བའི་རྡོ་རྗེ་ལ། །གསོལ་བ༴ དཔལ་
ལྡན་བླ་མ་དམ་པའི་ཚོགས་རྣམས་གྱིས། །འདི་ནས་བྱང་ཆུབ་སྙིང་པོར་མཆིས་ཀྱི་
147

ཀོང་སྤྲུལ་ཡོན་ཏན་རྒྱ་མཚོས་མཛད།
བར། །ཐུགས་རྗེའི་ལྕགས་ཀྱུས་འབྲལ་བ་མེད་བཟུང་ནས། །ཟབ་གསང་བདུད་
རྩིའི་དགའ་སྟོན་ཐོབ་པར་ཤོག །དམ་སེལ་ལོག་ལྟ་སྤུ་ཙམ་མི་འབྱུང་བར། །མཉེས་
པ་གསུམ་གྱིས་ཐུགས་ཡིད་གཅིག་ཏུ་འདྲེས། །ནམ་མཁའ་དང་མཉམ་འགྲོ་ཕན་
སྒྲུབ་པ་ལ། །དཔལ་ལྡན་བླ་མའི་རྣམ་ཐར་བརྙེས་གྱུར་ཅིག །ལྷན་ཅིག་སྐྱེས་དགས་
འཁོར་ལོ་མ་ལུས་གང༌། །མི་འགྱུར་བདེ་བས་སྙིགས་མའི་ལུས་སེམས་སྦྱངས།
དྲི་བྲལ་ཧེ་རུ་ཀ་དཔལ་ཡེ་ཤེས་སྐུ། །ཚེ་འདི་ཉིད་ལ་མངོན་ཏུ་བྱེད་པར་ཤོག
ཅེས་པའང་རང་སློབ་དད་དམ་ཅན་ཛཾ་ཐང་པ་ཀརྨ་ཆོས་གསལ་གྱིས་བསྐུལ་ངོར་ཡོན་ཏན་རྒྱ་མཚོས་རྒྱལ་བ་ལྷ་
ལས་བབ་པའི་དུས་ཆེན་བཟང་པོར་སྦྱར་བ་དགེ་ལེགས་འཕེལ།
།
།
148

བླ་མཆོད་དང་གསོལ་འདེབས་སོགས་ཀྱི་སྐོར།
།གཉིས་